ddrg/super_eurlex huggingface dataset:
Úradný vestník L 034 , 10/02/1993 S. 0007 - 0007

Fínske špeciálne vydanie: Kapitola 3 Zväzok 48 S. 0076

Švédske špeciálne vydanie: Kapitola 3 Zväzok 48 S. 0076



Nariadenie Komisie (EHS) č. 286/93 z 9. februára 1993, ktorým sa mení a dopĺňa nariadenie (EHS) č. 2342/92, o dovoze čistokrvných chovných zvierat hovädzieho druhu z tretích krajín a poskytovanie vývozných refundácií za ne KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 805/68 z 27. júna 1968 o spoločnej organizácii trhu s hovädzím a teľacím mäsom [1], naposledy zmenené a doplnené nariadením (EHS) č. 125/93 [2], a najmä na jeho článok 10 ods. 5, keďže podľa článku 2 ods. 5 nariadenia Komisie (EHS) č. 2342/92 zo 7. augusta 1992 o dovoze čistokrvných chovných zvierat hovädzieho druhu z tretích krajín a poskytovanie vývozných refundácií za ne a o zrušení nariadenia (EHS) č. 1544/79 [3], dovoz čistokrvných chovných zvierat narodených a pochádzajúcich z krajín Európskeho združenia voľného obchodu (EFTA) nepodlieha istým podmienkam upresneným v článku 2 ods. 3 spomínaného nariadenia; keďže toto neovplyvňuje použiteľnosť článku 7ods. 2 smernice Rady 77/504/EHS z 25. júla 1977 o čistokrvných chovných zvieratách hovädzieho druhu [4], naposledy zmenenej a doplnenej smernicou 91/174/EHS [5]; keďže s cieľom zaistenia toho, aby existujúca verzia spomínaného článku 2 ods. 5 nespôsobovala problémy pri praktickej aplikácii tej smernice, by sa malo toto nariadenie ujasniť; keďže opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 Nariadenie (EHS) č. 2342/92 sa mení a doplňuje nasledovne: 1. V článku 2 ods. 3 písm. a) sa vypúšťajú slová "a bol zaregistrovaný alebo zapísaný do knihy stáda"; 2. Do článku 2 sa doplňuje nasledujúci odsek: "6. Tento článok neovplyvňuje používanie článku 7 ods. 2 smernice 77/504/EHS." Článok 2 Toto nariadenie nadobúda účinnosť tretí deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 9. februára 1993 Za Komisiu René Steichen člen Komisie [1] Ú. v. ES L 148, 28.6.1968, s. 24. [2] Ú. v. ES L 18, 27.1.1993, s. 1. [3] Ú. v. ES L 227, 11.8.1992, s. 12. [4] Ú. v. ES L 206, 12.8.1977, s. 8. [5] Ú. v. ES L 85, 5.4.1991, s. 37. --------------------------------------------------
Úradný vestník L 264 , 23/10/1993 S. 0037 - 0037

Fínske špeciálne vydanie: Kapitola 3 Zväzok 53 S. 0104

Švédske špeciálne vydanie: Kapitola 3 Zväzok 53 S. 0104



Nariadenie Komisie (EHS) č. 2918/93 z 22. októbra 1993, ktorým sa mení a dopĺňa nariadenie (EHS) č. 3076/78 o dovoze chmeľu z nečlenských krajín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1696/71 z 26. júla 1971 o spoločnej organizácii trhu s chmeľom [1], naposledy zmenené a doplnené nariadením (EHS) č. 3124/92 [2], najmä na článok 5 ods. 3, keďže v prípade dovezeného chmeľu, ktorý nespĺňa minimálne trhové požiadavky na chmeľové šištičky uvedené v prílohe k nariadeniu Komisie (EHS) č. 890/78 z 28. apríla 1978, ktorým sa stanovujú podrobné pravidlá certifikácie chmeľu [3], naposledy zmenené a doplnené nariadením (EHS) č. 2265/91 [4], výraz "uvedenie do voľného obehu" v druhom poddodseku článku 7a nariadenia Komisie (EHS) č. 3076/78 [5], naposledy zmenené a doplnené nariadením (EHS) č. 717/93 [6], by mohli nastať problémy pre národné administratívne orgány, pretože kontrola akosti sa uskutočňuje na mieste určenia a nie na hraniciach, inými slovami po skončení formalít colného konania; keďže v čase, keď prebieha kontrola, je dovezený chmeľ pravdepodobne zmiešaný s chmeľom pochádzajúcim zo spoločenstva, a teda už nie je možné spätne zistiť jeho pôvod a obnoviť colné konanie; keďže druhý pododsek článku 7a nariadenia Komisie (EHS) č. 3076/78 o dovoze chmeľu z nečlenských štátov je preto potrebné zmeniť a doplniť; keďže opatrenia uvedené v tomto nariadení sú v súlade so stanoviskom Riadiaceho výboru pre chmeľ, PRIJALA TOTO NARIADENIE: Článok 1 Druhý pododsek článku 7a nariadenia (EHS) č. 3076/78 sa nahrádza takto: "Ak príslušné orgány členských štátov zistia, že kontrolované vzorky nevyhovujú uvedeným minimálnym trhovým požiadavkám, s príslušnými dodávkami sa nesmie obchodovať v spoločenstve." Článok 2 Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 22. októbra 1993 Za Komisiu RENÉ Steinchen člen Komisie [1] Ú. v. ES L 175, 4.8.1971, s. 1. [2] Ú. v. ES L 313, 30.10.1992, s. 1. [3] Ú. v. ES L 117, 29.4.1978, s. 43. [4] Ú. v. ES L 208, 30.7.1991, s. 22. [5] Ú. v. ES L 367, 28.12.1978, s. 17. [6] Ú. v. ES L 74, 27.3.1993, s. 45. --------------------------------------------------
Úradný vestník L 090 , 07/04/1994 S. 0007 - 0007

Fínske špeciálne vydanie: Kapitola 4 Zväzok 6 S. 0050

Švédske špeciálne vydanie: Kapitola 4 Zväzok 6 S. 0050



Nariadenie Komisie (ES) č. 761/94 zo 6. apríla 1994, ktorým sa mení a dopĺňa nariadenie Rady (EHS) č. 1956/88 prijímajúce ustanovenia na uplatňovanie programu spoločných medzinárodných inšpekcií a kontrol Organizácie pre rybné hospodárstvo v severozápadnom Atlantiku RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2847/93, ktorým sa ustanovuje kontrolný systém spoločenstva pre spoločnú rybársku politiku [1], najmä na jeho článok 5; keďže nariadením (EHS) č. 1956/88 [2], naposledy zmeneným a doplneným nariadením (EHS) č. 436/92 [3], sa realizuje program spoločných medzinárodných inšpekcií a kontrol, ktorý 10. februára 1988 prijala Komisia pre rybné hospodárstvo Organizácie pre rybné hospodárstvo v severozápadnom Atlantiku (NAFO); keďže Komisia pre rybné hospodárstvo NAFO prijala 10. septembra 1993 návrh na zmenu programu; keďže podľa článku XI dohovoru NAFO v prípade, že nebudú podané žiadne námietky, sa návrh stane opatrením zaväzujúcim zmluvné strany s účinnosťou od 16. decembra 1993; keďže upravený program je prijateľný pre spoločenstvo; keďže opatrenia stanovené v tomto nariadení sú v súlade so stanoviskom Riadiaceho výboru pre rybné hospodárstvo a akvakultúru, PRIJALA TOTO NARIADENIE: Článok 1 Nariadenie (EHS) č. 1956/88 sa mení takto: 1. Do odseku 5 bod ii) prílohy sa vkladá druhý pododsek s týmto textom: "Ak inšpekčné plavidlo signalizuje, že inšpekčný tím sa chystá vstúpiť na palubu rybárskeho plavidla, ktoré začalo zaťahovať siete alebo sa chystá zatiahnuť siete, kapitán dotknutého rybárskeho plavidla zabezpečí, aby sa sieť nevytiahla 30 minút po prijatí signálu." 2. Predposledný riadok odseku 5 bod ii) sa mení a dopĺňa takto: Text "v oboch prípadoch" sa nahrádza textom "vo všetkých prípadoch". Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 6. apríla 1994 Za Komisiu Yannis Paleokrassas člen Komisie [1] Ú. v. ES L 261, 20.10.1993, s. 1. [2] Ú. v. ES L 175, 6.7.1988, s. 1. [3] Ú. v. ES L 54, 28.2.1992, s. 1. --------------------------------------------------
Úradný vestník L 104 , 23/04/1994 S. 0016 - 0016

Fínske špeciálne vydanie: Kapitola 3 Zväzok 56 S. 0333

Švédske špeciálne vydanie: Kapitola 3 Zväzok 56 S. 0333



Nariadenie Komisie (ES) č. 895/94 z 22. apríla 1994, ktorým sa mení a dopĺňa nariadenie Komisie (EHS) č. 3597/90 o účtovných pravidlách pre intervenčné opatrenia zahrňujúce nákup, skladovanie a predaj poľnohospodárskych produktov intervenčnými agentúrami KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3492/90 z 27. novembra 1990 stanovujúce faktory, ktoré treba zohľadniť pri ročnom vyúčtovaní pre financovanie intervenčných opatrení vo forme verejného skladovania Európskym poľnohospodárskym usmerňovacím a záručným fondom, Záručná sekcia [1], a najmä na jeho článok 8, keďže nariadenie Komisie (EHS) č. 3597/90 [2], zmenené a doplnené nariadením (EHS) č. 2136/93 [3], stanovilo účtovné pravidlá pre intervenčné opatrenia zahrňujúce nákup, skladovanie a predaj poľnohospodárskych produktov intervenčnými agentúrami; keďže záverečná zarážka článku 2 ods. 5 nariadenia (EHS) č. 3597/90 stanovuje použitie štvrťročného prepočítavacieho kurzu pre ohodnocovanie niektorých chýbajúcich množstiev; keďže je nevyhnutné definovať počiatočný dátum pre prvý štvrťrok, ktorý sa má zohľadniť v každom finančnom roku; keďže opatrenia stanovené v tomto nariadení sú v súlade so stanoviskom Výboru (EPUZF), PRIJALA TOTO NARIADENIE: Článok 1 Nasledujúca veta sa pridáva do záverečnej zarážky článku 2 ods. 5 nariadenia (EHS) č. 3597/90: "S účinnosťou od finančného roku 1994 je počiatočným dátumom prvého štvrťroka dátum začiatku finančného roku." Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Bude sa uplatňovať s účinnosťou od 1. októbra 1993. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 22. apríla 1994 Za Komisiu René Steichen člen Komisie [1] Ú. v. ES L 337, 4.12.1990, s. 3. [2] Ú. v. ES L 350, 14.12.1990, s. 43. [3] Ú. v. ES L 191, 31.7.1993, s. 89. --------------------------------------------------
Úradný vestník L 127 , 19/05/1994 S. 0001 - 0001

Fínske špeciálne vydanie: Kapitola 5 Zväzok 6 S. 0129

Švédske špeciálne vydanie: Kapitola 5 Zväzok 6 S. 0129



Nariadenie Rady (ES) č. 1131/94 zo 16. mája 1994, ktorým sa mení a dopíňa nariadenie (EHS) č. 337/75, ktorým sa zriaďuje Európske stredisko pre rozvoj odborného vzdelávania RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 235, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže predstavitelia vlád členských štátov na stretnutí na úrovni hláv štátov a vlád po prijatí rozhodnutia z 29. októbra 1993 o umiestnení sídel určitých orgánov a oddelení Európskych spoločenstiev a Europolu [4] tiež prijali vyhlásenie po spoločnej dohode o umiestnení sídla Európskeho strediska pre rozvoj odborného vzdelávania; keďže nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania [5], by malo byť zmenené a doplnené vzhľadom na sídlo strediska; keďže aspekty návrhu týkajúce sa zamestnancov strediska by mali byť prerokované neskôr; keďže toto nariadenie vopred neposudzuje postavenie zamestnancov strediska, PRIJALA TOTO NARIADENIE: Článok 1 Tretí odsek článku 1 nariadenia (EHS) č. 337/75 sa nahrádza týmto: "Stredisko je neziskovou organizáciou. Svoje sídlo má v meste Thessaloniki (Solún)." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Bude sa uplatňovať od 1. septembra 1994. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. mája 1994 Za Radu predseda Th. Pangalos [1] Ú. v. ES C 74, 12.3.1994, s. 12. [2] Ú. v. ES C 128, 9.5.1994. [3] Stanovisko doručené 27. apríla 1994 (zatiaľ neuverejnené v úradnom vestníku). [4] Ú. v. ES C 323, 30.11.1993, s. 1. [5] Ú. v. ES L 39, 13.2.1975, s. 1. Nariadenie naposledy zmenené a doplnené nariadením (EHS) č. 1946/93 (Ú. v. ES L 181, 23.7.1993, s. 11). --------------------------------------------------
Úradný vestník L 176 , 09/07/1994 S. 0001 - 0001

Fínske špeciálne vydanie: Kapitola 3 Zväzok 59 S. 0010

Švédske špeciálne vydanie: Kapitola 3 Zväzok 59 S. 0010



Nariadenie Komisie (ES) č. 1662/94 z 8. júla 1994, ktoré mení a dopĺňa nariadenie (EHS) č. 1859/93 o používaní systému dovozných licencií na cesnak dovážaný z tretích krajín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Komisie (EHS) č. 1035/72 z 18. mája 1972 o vytvorení spoločnej organizácie trhu ovocia a zeleniny [1], naposledy zmenené a doplnené nariadením (ES) č. 3669/93 [2], a najmä na jeho článok 22b, keďže podľa článku 3 ods. 2 nariadenia Komisie (EHS) č. 1859/93 [3] musí byť dovozná licencia vydaná do troch pracovných dní po dni nasledujúcom po dni podania žiadosti; keďže táto lehota nestačí na účinné riadenie systému a mala by byť preto predĺžená na päť dní; keďže opatrenia ustanovené v tomto nariadení sú v súlade so stanoviskom Riadiaceho výboru pre čerstvé ovocie a zeleninu, PRIJALA TOTO NARIADENIE: Článok 1 V článku 3 ods. 2 nariadenia (EHS) č. 1859/93 sa prvý pododsek nahrádza týmto: "Dovozné licencie sa vydávajú piaty pracovný deň nasledujúci po dni, v ktorom bola podaná žiadosť, pokiaľ neboli v priebehu tejto lehoty podniknuté iné opatrenia." Článok 2 Toto nariadenie nadobudne účinnosť v tretí deň po jeho uverejnení v Úradnom vestníku Európskych spoločenstiev. Toto nariadenie sa nebude uplatňovať na žiadosti podané pred dňom nadobudnutia jeho účinnosti. Toto nariadenie je záväzné v celej svojej celistvosti a je priamo uplatniteľné vo všetkých členských štátoch. V Bruseli 8. júla 1994 Za Komisiu René Steichen člen Komisie [1] Ú. v. ES L 118, 20.5.1972, s. 1. [2] Ú. v. ES L 338, 31.12.1993, s. 26. [3] Ú. v. ES L 170, 13.7.1993, s. 10. --------------------------------------------------
Úradný vestník L 341 , 30/12/1994 S. 0048 - 0048

Fínske špeciálne vydanie: Kapitola 3 Zväzok 65 S. 0155

Švédske špeciálne vydanie: Kapitola 3 Zväzok 65 S. 0155



Nariadenie Komisie (ES) č. 3304/94 z 21. decembra 1994, ktorým sa menia a dopĺňajú niektoré nariadenia o obilninách a ryži vzhľadom na Akt o pristúpení Rakúska, Fínska a Švédska KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Akt o pristúpení Nórska, Rakúska, Fínska a Švédska [1], a najmä na jeho článok 169 ods. 2, keďže vzhľadom na Akt o pristúpení Rakúska, Fínska a Švédska je nevyhnutné zrušiť nariadenie Komisie (EHS) č. 479/88 z 22. februára 1988, ktorým sa stanovujú vykonávacie pravidlá týkajúce sa ročnej colnej kvóty spoločenstva pre 2500 ton nepraženého sladu kódu KN 11071099, pochádzajúceho a dovezeného z Fínska [2] a zmeniť a doplniť tieto nariadenia: - nariadenie Komisie (EHS) č. 2145/92 z 29. júla 1992, ktorým sa znovu definujú oblasti určenia pre vývozné náhrady, vývozné poplatky a niektoré vývozné licencie v odvetví obilnín a ryže [3], - nariadenie Komisie (EHS) č. 1533/93 z 22. júna 1993, ktorým sa stanovujú niektoré podrobné pravidlá k nariadeniu Rady (EHS) č. 1766/92, pokiaľ ide o poskytovanie vývozných náhrad pre obilniny o opatrenia, ktoré sa majú prijať v prípade narušenia trhu s obilninami [4], naposledy zmenené a doplnené nariadením (ES) č. 120/94 [5], - nariadenie Komisie (EHS) č. 1621/93 z 25. júna 1993, ktorým sa stanovujú podrobné pravidlá pre uplatňovanie nariadenia Rady (EHS) č. 1766/92, pokiaľ ide o systém stanovenia dovozných poplatkov v odvetví obilnín [6], naposledy zmenené a doplnené nariadením (ES) č. 795/94 [7]; keďže podľa článku 2 ods. 3 Zmluvy o pristúpení [8] inštitúcie Európskej únie môžu pred pristúpením prijať opatrenia uvedené v článku 169 Aktu o pristúpení, ktoré nadobúdajú účinnosť s výhradou Zmluvy o pristúpení v deň nadobudnutia platnosti Zmluvy o pristúpení, PRIJALA TOTO NARIADENIE: Článok 1 1. Nariadenie (EHS) č. 479/88 sa týmto zrušuje. 2. V prílohe k nariadeniu (EHS) č. 2145/92 sa pod názvom Oblasť II písm. c) zrušujú slová "Švédsko" a "Fínsko". 3. V článku 14a nariadenia (EHS) č. 1533/93 sa zrušuje slovo "Rakúsko". 4. V prílohe I k nariadeniu (EHS) č. 1621/93 sa zrušujú odkazy na Švédsko a Fínsko. Článok 2 Toto nariadenie nadobúda účinnosť s výhradou nadobudnutia platnosti Zmluvy o pristúpení Nórska, Rakúska, Fínska a Švédska a v deň nadobudnutia platnosti tejto zmluvy. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 21. decembra 1994 Za Komisiu René Steichen člen Komisie [1] Ú. v. ES C 241, 29.8.1994, s. 21. [2] Ú. v. ES L 49, 23.2.1988, s. 8. [3] Ú. v. ES L 214, 30.7.1992, s. 20. [4] Ú. v. ES L 151, 23.6.1993, s. 15. [5] Ú. v. ES L 21, 26.1.1994, s. 1. [6] Ú. v. ES L 155, 26.6.1993, s. 36. [7] Ú. v. ES L 92, 9.4.1994, s. 17. [8] Ú. v. ES C 241, 29.8.1994, s. 9. --------------------------------------------------
Úradný vestník L 307 , 01/12/1994 S. 0056 - 0056

Fínske špeciálne vydanie: Kapitola 3 Zväzok 63 S. 0067

Švédske špeciálne vydanie: Kapitola 3 Zväzok 63 S. 0067



Nariadenie Komisie (ES) č. 2926/94 z 30. novembra 1994, ktorým sa mení a dopĺňa nariadenie (EHS) č. 2177/92 o podrobných pravidlách na uplatňovanie osobitných opatrení na dodávky pre Azory, Madeiru a Kanárske ostrovy so zreteľom na cukor, a nariadenie (EHS) č. 1713/93 so zreteľom na prepočítavacie kurzy v oblasti cukru KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1601/92 z 15. júna 1992 o osobitných opatreniach pre Kanárske ostrovy so zreteľom na určité poľnohospodárske produkty [1], naposledy zmenené a doplnené nariadením Komisie (EHS) č. 1974/93 [2] a najmä na jeho článok 3 ods. 4 a článok 7 ods. 2, keďže podrobné pravidlá na uplatňovanie osobitných opatrení na dodávky pre Azory, Madeiru a Kanárske ostrovy so zreteľom na cukor sú ustanovené v nariadení Komisie (EHS) č. 2177/92 [3], naposledy zmenenom a doplnenom nariadením (ES) č. 1443/94 [4]; keďže nové spoločné podrobné pravidlá na uplatňovanie osobitných opatrení na dodávky určitých poľnohospodárskych produktov na Kanárske ostrovy stanovené nariadením Komisie (ES) č. 2790/94 [5], naposledy zmeneným a doplneným nariadením (ES) č. 2883/94 [6], ktoré nadobúdajú účinnosť 1. decembra 1994 už neustanovujú potrebu podania záruky skôr, ako sa vydá osvedčenie o podpore a definujú novú rozhodujúcu skutočnosť pre kurz, ktorý sa má použiť pri prepočítavaní pomoci dodávok na španielske pesety; keďže preto by sa mali vykonať príslušné zmeny a doplnenia so zreteľom na Kanárske ostrovy k nariadeniu (EHS) č. 2177/92 a nariadeniu (EHS) č. 1713/93 z 30. júna 1993 o zriadení osobitných podrobných pravidiel na uplatňovanie poľnohospodárskeho prepočítavacieho kurzu v oblasti cukru [7], naposledy zmenené a doplnené nariadením (EHS) č. 2627/93 [8], a ktoré sa budú uplatňovať od 1. decembra 1994; keďže opatrenia stanovené v tomto nariadení sú v súlade so stanoviskom Riadiaceho výboru pre cukor, PRIJALA TOTO NARIADENIE: Článok 1 Nasledovný odsek 5 sa vkladá do článku 5 nariadenia (EHS) č. 2177/92: "5. Horeuvedené odseky sa neuplatňujú vo vzťahu ku Kanárskym ostrovom". Článok 2 V bode XVI písm. c) prílohy k nariadeniu (EHS) č. 1713/93 sa slová "a pre Kanárske ostrovy" zrušujú. Článok 3 Toto nariadenie nadobúda účinnosť 1. decembra 1994. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. novembra 1994 Za Komisiu René Steichen člen Komisiu [1] Ú. v. ES L 173, 27.6.1992, s. 13. [2] Ú. v. ES L 180, 23.7.1993, s. 26. [3] Ú. v. ES L 217, 31.7.1992, s. 71. [4] Ú. v. ES L 157, 24.6.1994, s. 4. [5] Ú. v. ES L 296, 17.11.1994, s. 23. [6] Ú. v. ES L 304, 29.11.1994, s. 18. [7] Ú. v. ES L 159, 1.7.1993, s. 94. [8] Ú. v. ES L 240, 25.9.1993, s. 19. --------------------------------------------------
Úradný vestník L 101 , 20/04/1994 S. 0001 - 0002

Fínske špeciálne vydanie: Kapitola 2 Zväzok 11 S. 0111

Švédske špeciálne vydanie: Kapitola 2 Zväzok 11 S. 0111



Nariadenie Komisie (ES) č. 869/94 z 18. apríla 1994 o klasifikácii niektorých tovarov v kombinovanej nomenklatúre KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku [1], v znení nariadenia Komisie (ES) č. 779/94 [2], najmä jeho článok 9, keďže aby sa zabezpečilo jednotné používanie kombinovanej nomenklatúry priloženej k spomínanému nariadeniu, je potrebné prijať opatrenia týkajúce sa klasifikácie tovarov uvedených v prílohe tohto nariadenia; keďže nariadenie (EHS) č. 2658/87 určilo všeobecné pravidlá pre interpretáciu kombinovanej nomenklatúry a tieto pravidlá platia aj pre všetky ostatné nomenklatúry, ktoré z neho úplne alebo čiastočne vychádzajú alebo ktoré k nemu pridávajú ďalšie podrozdelenia a ktoré sú určené špecifickými ustanoveniami spoločenstva s ohľadom na používanie tarifných a iných opatrení, týkajúcich sa obchodu s tovarmi; keďže podľa uvedených všeobecných pravidiel tovary opísané v stĺpci 1 tabuľky priloženej k tomuto nariadeniu musia byť klasifikované podľa vhodných číselných znakov (KN) uvedených v stĺpci 2 z dôvodov určených v stĺpci 3; keďže opatrenia určené v tomto nariadení sú v súlade so stanoviskom sekcie tarifnej a štatistickej nomenklatúry Výboru pre colný kódex, PRIJALA TOTO NARIADENIE: Článok 1 Tovary opísané v stĺpci 1 priloženej tabuľky sú teraz klasifikované v rámci kombinovanej nomenklatúry pod vhodnými číselnými znakmi (KN), uvedenými v stĺpci 2 uvedenej tabuľky. Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 18. apríla 1994 Za Komisiu Christiane Scrivener členka Komisie [1] Ú. v. ES L 256, 7.9.1987, s. 1. [2] Ú. v. ES L 91, 8.4.1994, s. 12. -------------------------------------------------- PRÍLOHA Opis | Číselný znak (KN) | Dôvody | (1) | (2) | (3) | Vopred naformátovaná magnetická disketa pre použitie v zariadeniach na automatické spracovanie dát. | 85232090 | Klasifikácia je určená ustanoveniami všeobecných pravidiel 1 a 6 pre interpretáciu kombinovanej nomenklatúry a znením číselných znakov (KN) 8523, 852320 a 85232090. Naformátovanie diskety (zaznamenanie len spúšťacích dát) sa nepovažuje za zaznamenanie na samotný nosič v zmysle číselného znaku 8524. | --------------------------------------------------